राजेन्द्र सिंह राठौड़ ने किया यंग आिर्टस्ट को सम्मानित
सिटी रिपोर्टर } 23नवंबर से शुरू हुई रंगरेज की आखिरी कड़ी में मंगलवार को राजस्थान के हैल्थ मिनिस्टर राजेंद्र सिंह राठौड़ ने विनर्स को सम्मानित किया। राष्ट्रीय स्वास्थ्य मिशन कार्यालय में आयोजित इस कार्यक्रम में उन्होंने स्टूडेंट्स को मोटिवेट करते हुए 94.3 माय एफएम की इस कोशिश की सराहना की। ये रंगरेज का लगातार दूसरा साल था और इस बार की थीम थी ‘स्वच्छ हम स्वस्थ हम’। माय एफएम के आरजे कार्तिक ने बताया की हर बार की तरह इस बार भी रंगरेज की थीम का आम जीवन में एक असर लाने की कोशिश थी। बच्चों को रंगरेज के जरिए माय एफएम ने अपने दैनिक जीवन में सफाई के महत्व को समझाने की कोशिश की। और बच्चों ने बखूबी इस बात को समझते हुए अपनी कल्पनाओं में रंग भरे। कॉम्पीटीशन में सलेक्ट की गई सभी बारह पेंटिंग्स को शहर तक साल 2016 के कैलेंडर के रूप में पहुंचाया जाएगा। रंगरेज सीजन-2 के विजेता बने डिफेंस पब्लिक स्कूल से श्रेया डबरिया, एसजे पब्लिक स्कूल से हर्षवर्धन पटेल, रुक्मणी बिड़ला मॉडर्न हाई स्कूल से इशिता जैन, जयश्री पेड़ीवाल हाई स्कूल से कनुप्रिया शर्मा और आश्ना लोढ़ा, सीडलिंग पब्लिक स्कूल से ऋतिक अग्रवाल और खुशी सोनी, सेंट एंजिला सोफिया सीनियर सैकंडरी स्कूल से फिजा खान और ऐश्वर्या जैन, माहेश्वरी गर्ल्स पब्लिक स्कूल से पारुल जांगिड़, माहेश्वरी पब्लिक स्कूल, जवाहर नगर से राहुल सोनी, नीरजा मोदी स्कूल से संझल जैन। रंगरेज के जूरी मेंबर्स थे- कलाकार- सुरभि सोनी और सोहन झाकर, जिन्होंने चुना रंगरेज की बेस्ट 12 पेंटिंग्स को। 94.3 माय एफएम रंगरेज में जयपुर के 25 स्कूल्स के लगभग-16000 बच्चों ने भाग लिया।
hin_Deva hin_Deva